《次韵朱宾老删定月夜相访一首》
宋代·刘一止

一水相望十里馀，扁舟夜载月明俱。君今身为故人出，我亦年来此客无。

夜久灯孤疑是梦，樽空仆卧不成呼。残年会见干戈息，共买嵌岩著老躯。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。